Asi  (lihtsustatult seletades) on siis selles, et kui Bush tuli võimule, alandas ta suure portsu rikkaimate ameeriklaste makse - niinimetatud trickle-down efecti loogika alusel - et raha jääb ringlusesse, loob rohkem rikkust ja see niriseb (trickle) rikkamatelt ka vaesematele. Seejuures olid maksuvabastused - nagu ka teised Bushi suuremad eelarve-ettevõtmised nagu Iraagi sõda ja tasuta ravimite programm (Medicare PlanB) - ilma tagatiseta ehk neid kaeti riigieelarve defitsiidist. Clintoni ajal oli USA eelarve ülejäägis, tänaseks on seis aga see, et sissetulekuid on ca 2 ja väljaminekuid 3,5 triljonit (et olla aus tuleb tunnistada, et pool sellest defitsiidist läheb Obama majanduse stimuleerimise programmi arvele, aga seda alustati juba Bushi ajal).